Document ID: /roh_data/filtered/fineweb-2-filterrobots_roh.jsonl.gz/26884

A l'Assicuranza d'edifizis da la Glaruna èn vegnids annunziads stgarps en paraids, ina lingia d’aua rutta ed in chamin sbalunà, ha ditg Hansueli Leisinger il manader. Tenor las primas stimaziuns sajan quai tut cas da bagatella.
Passa 20 terratrembels posteriurs
Ils servetschs seismologics svizzers han registrà fin mardi da mezdi passa 20 terratrembels posteriurs. Il pli ferm cun ina fermezza da 2,9 glindesdi saira a las indesch. Era ils proxims dis possia quai vegnir tar terratrembels posteriurs. Che la terra stremblia anc ina giada uschè fitg na saja betg probabel ma possia betg vegnir exclus dal tut, scrivan ils servetschs seismologics svizzers.
RR novitads 14:00